**JEGYZŐKÖNYV**

**Hidas Község Önkormányzat**

 **Képviselő-testületének**

**2022. augusztus 1. napján**

megtartott rendkívüli, nyilvános üléséről.

Hozott határozatok:

53/2022.(VIII.01.)

54/2022.(VIII.01.)

**JEGYZŐKÖNYV**

A jegyzőkönyv készült **2022. augusztus 1. napján 14.00 órai kezdettel**

**Hidas** Község Önkormányzat Képviselő-testületének **rendkívüli,** **nyilvános** ülésén.

Az ülés helye**:** Hidas, Kossuth L. u. 50/II.

Polgármesteri Hivatal Tanácsterme

**Jelen voltak:**

1. Berg Csaba polgármester
2. Borsosné Schwáb Rita alpolgármester
3. Dr. Balázs Dalma Brigitta képviselő
4. Fábián Izabella képviselő
5. Fényes Endre képviselő
6. Kérő Imre képviselő
7. Steiner-Orosházi Szandra képviselő

**Valamint**:

Dr. Tóth Attila jegyző

Lórenczné Illés Anikó jkv. vezető

**Berg Csaba polgármester** köszöntötte a megjelenteket, és megnyitotta a képviselő-testületi ülést. A jelenléti ív alapján megállapította, hogy a testületi ülés határozatképes, a megválasztott 7 fő képviselőből 7 fő jelen van. Ismertette, hogy a rendkívüli testületi ülés összehívását az indokolta, hogy a Mecsek Dráva Önkormányzati Társulás tagjaként szükséges képviselői tagot, ill. delegált tagot javasolnia a testületnek, melynek határideje augusztus 8.

A képviselő-testület 7 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**53/2022. (VIII.01.) számú határozata**

Az elfogadott napirendi pontok:

1. **Mecsek-Dráva Regionális Szilárdhulladék Kezelő Rendszer Létrehozását Célzó Önkormányzati Társulás Társulási Tanácsába történő képviselet megválasztása.**

**Ea.: Berg Csaba polgármester, Dr. Tóth Attila jegyző**

**Berg Csaba** polgármester ismertette a képviselőkkel, hogy megkeresés érkezett a Mecsek-Dráva Önkormányzati Társulástól, hogy a Mecsek-Dráva Regionális Szilárdhulladék Kezelő Rendszer Létrehozását Célzó Önkormányzati Társulás Társulási Tanácsába történő képviseletre Hidas Község Képviselő-testülete 2022. augusztus 8-ig tegyen javaslatot. Képviseletre javasolja Zádori Jánost, Pécsvárad Város Önkormányzatának polgármesterét. Ezzel a képviselők egyetértettek.

A képviselő-testület 7 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**54/2022. (VIII.01.) számú határozata**

Hidas Község Önkormányzatának Képviselő-testülete minősített többséggel úgy dönt, hogy a Mecsek-Dráva Regionális Szilárdhulladék Kezelő Rendszer Létrehozását Célzó Önkormányzati Társulás Társulási Tanácsában történő képviseletre Zádori Jánost, Pécsvárad Város Önkormányzatának polgármesterét választja meg.

Tekintettel arra, hogy az ülésen több kérdés, észrevétel, indítvány nem hangzott el a polgármester a képviselő-testület ülését berekesztette.

kmf.

|  |  |
| --- | --- |
| Berg Csabapolgármester | Dr. Tóth Attila jegyző |